**Ποιητικό αίτιο-Μετατροπή ενεργητικής σε παθητική σύνταξη**

* Τα ρήματα παθητικής διάθεσης φανερώνουν ότι το υποκείμενό τους δέχεται μία ενέργεια από ένα άλλο πρόσωπο ή πράγμα. Ο συντακτικός όρος ο οποίος δηλώνει αυτό το πρόσωπο ή το πράγμα ονομάζεται **ποιητικό αίτιο**.
* Η συνηθέστερη μορφή του ποιητικού αιτίου είναι **ὑπό + γενική** (πβ. ν.ε.: Σώθηκε από τον ναυαγοσώστη). Άλλες **μορφές ποιητικού αιτίου** είναι οι ακόλουθες:

|  |  |  |
| --- | --- | --- |
| **ὑπό** **ἀπό** **ἐκ** **παρά** **πρός** | **+ γενική** | *ἐγκαταλαμβάνεται****ὑπὸ τοῦ πυρός****(θα παγιδευόταν****από τη φωτιά****)* *Ὠφεληθησόμεθα****ἀπὸ τῶν ποιητῶν****. (θα ωφεληθούμε****από τους ποιητές****)* *Ἡ νῆσος δῶρον****ἐκ βασιλέως****ἐδόθη. (Το νησί δόθηκε δώρο****από τον βασιλιά****)* ***Παρὰ πάντων****ὁμολογεῖται ὅτι... (Ομολογείται****από όλους****ότι...* *Τὴν κιβωτὸν ἤκουσεν ᾐχμαλωτίσθαι****πρὸς τῶν πολεμίων.****(Άκουσε ότι η κιβωτός αιχμαλωτίστηκε****από τους εχθρούς****)* |
| **απρόθετη δοτική**, συνήθως με παρακ., υπερσ. ή συντ. μέλλ. ή με ρηματικό επίθετο σε -*τὸς* ή -*τέος* | | *Ταῦτα ὡμολόγητο****ἡμῖν****τε καὶ****σοί****. (Αυτά έχουν συμφωνηθεί****από εμάς και από σένα****) Ὁ ποταμός ἐστιν****ἡμῖν****διαβατέος. (Ο ποταμός είναι διαβατός****από εμάς****)* |

* Για να μετατρέψω την ενεργητική σε παθητική σύνταξη, το Υπ. μετατρέπεται σε ποιητικό αίτιο και το Αντ. γίνεται Υπ. σε Ονομαστική. Το ρήμα μετατρέπεται σε Μέση ή Παθητική φωνή:

|  |  |  |  |  |  |
| --- | --- | --- | --- | --- | --- |
| **ενεργητική σύνταξη** | | | **παθητική σύνταξη** | | |
| ***Ὁ βασιλεὺς*** | *ἐδίωκε* | ***τοὺς πολεμίους*** | ***Οἱ πολέμιοι*** | *ἐδιώκοντο* | ***ὑπὸ τοῦ βασιλέως*** |
| **υποκείμενο** | ρήμα ενεργ. διάθεσης | **αντικείμενο** | **υποκείμενο** | ρήμα παθ. διάθεσης | **ποιητικό αίτιο** |
| **Ο βασιλιάς** καταδίωκε **τους εχθρούς** | | | **Οι εχθροί**καταδιώκονταν **από τον βασιλιά** | | |